


Pārtikas drošības, dzīvnieku veselības un vides zinātniskā institūta “BIOR”
atklāta konkursa “Darbinieku veselības apdrošināšana”
(ID. Nr. BIOR 2024/24/AK) nolikuma
4. pielikums (pielikums aktuāls uz apspriedes ar piegādātājiem noteikumu
 apstiprināšanas dienu 16.07.2024.)

Projekts
VALSTS IEPIRKUMA LĪGUMS
[bookmark: _Toc483406107]Nr. BIOR 2024/24/AK
Rīgā				                         Dokumenta datums skatāms dokumenta laika zīmogā
_________________________ (turpmāk – Apdrošinātājs), ko saskaņā ar _________ pārstāv ______________________________________, un 
Pārtikas drošības, dzīvnieku veselības un vides zinātniskais institūts „BIOR” (turpmāk – Apdrošinājuma ņēmējs), ko saskaņā ar nolikumu pārstāv direktore Olga Valciņa,
Apdrošinātājs un Apdrošinājuma ņēmējs kopā (turpmāk – Līdzēji), pamatojoties uz atklāta konkursa „Darbinieku veselības apdrošināšana” (ID. Nr. BIOR 2024/24/AK) (turpmāk – atklāts konkurss) rezultātiem, noslēdz līgumu ar šādiem noteikumiem (turpmāk – Līgums):
1. LĪGUMA PRIEKŠMETS UN CENA
Apdrošinātājs sniedz veselības apdrošināšanas pakalpojumus (turpmāk – Pakalpojums), saskaņā ar Līgumu un tā pielikumiem, un Apdrošinājuma ņēmējs samaksā Apdrošinātājam par sniegto Pakalpojumu. 
2. MAKSA PAR PAKALPOJUMU UN NORĒĶINU KĀRTĪBA
2.1. Maksa par Pakalpojumu ir _______ EUR (__________________________) bez PVN.
2.2. Lai nodrošinātu Līguma 3.2.7. punkta izpildi, tiek paredzēta finanšu rezerve 10 % (desmit procenti) apmērā no maksas par Pakalpojumu, t. i, _______ EUR (__________________________) bez PVN, līdz ar to kopējā maksa par Pakalpojumu viena gada laikā ir _______ EUR (__________________________) bez PVN.
2.3. Maksu par Pakalpojumu Apdrošinājuma ņēmējs pārskaita šādā kārtībā:
2.3.1. [bookmark: _Hlk42609064][bookmark: _Hlk516133442]80% no Līguma 2.1.punktā norādītās maksas par Pakalpojumu, kas sastāda _______ EUR (__________________________) bez PVN, Apdrošinājuma ņēmējs samaksā uz Apdrošinātāja rēķinā norādīto norēķinu kontu 10 (desmit) darba dienu laikā no Līguma parakstīšanas un Apdrošinātāja rēķina saņemšanas dienas;
2.3.2. 20 % no Līguma 2.1.punktā norādītās maksas par Pakalpojumu, kas sastāda _______ EUR (__________________________) bez PVN, Apdrošinājuma ņēmējs samaksā uz Apdrošinātāja rēķinā norādīto norēķinu kontu 30 (trīsdesmit) darba dienu laikā no Līguma parakstīšanas un Apdrošinātāja rēķina saņemšanas dienas;
2.3.3. maksa par Līguma 3.2.7. punktā norādīto darbinieku apdrošināšanu tiek veikta 10 (desmit) darba dienu laikā no attiecīgās polises un Apdrošinātāja izrakstīta rēķina saņemšanas dienas.
2.4. Līdzēji vienojas, ka Līdzēji rēķinus sagatavo elektroniskā formā. Rēķini ir derīgi bez paraksta ar atsauci uz šo Līguma punktu. Rēķinus nosūta otrajam Līdzējam uz šādiem e-pastiem:
2.4.1. Apdrošinājuma ņēmēja e-pasts: bior@bior.lv ;
2.4.2. Apdrošinātāja e-pasts: norāda.
3. LĪDZĒJU TIESĪBAS UN PIENĀKUMI
3.1. Apdrošinātājam ir tiesības:
3.1.1. saņemt maksu par Pakalpojumu, ja Pakalpojums tiek sniegts saskaņā ar Līguma nosacījumiem;
3.1.2. lauzt Līgumu, izmaksājot apdrošināšanas prēmijas daļu par neizmantoto, bet apmaksāto apdrošināšanas periodu. 
3.2. Apdrošinātājam ir pienākums:
3.2.1. pildīt šī Līguma un polises noteikumus; 5 (piecu) darba dienu laikā no apdrošināmo darbinieku saraksta saņemšanas nodot Apdrošinājuma ņēmējam apdrošināšanas polisi par Apdrošinājuma ņēmēja darbinieku apdrošināšanu. Polises spēkā esamības termiņš ir 1 (viens) gads. 
3.2.2. nodot Apdrošinājuma ņēmējam vienlaikus ar 3.2.1.apakšpunktā minēto polisi katram apdrošinātajam darbiniekam paredzētu veselības apdrošināšanas karti un apdrošināšanas programmas aprakstu;
3.2.3. izsniegt veselības apdrošināšanas polises/kartes un apdrošināšanas programmas aprakstu Apdrošinājuma ņēmēja darbinieku radiniekiem Apdrošinājuma ņēmējam 5 (piecu) darba dienu laikā pēc apdrošināšanas prēmijas samaksas pilnā apmērā;
3.2.4. maksāt apdrošināšanas atlīdzību saskaņā ar Līgumu un Apdrošināšanas līguma likumu;
3.2.5. saņemot no Apdrošinājuma ņēmēja rakstveidā noformētu pieprasījumu, anulēt konkrētajai apdrošinātajai personai izsniegto veselības apdrošināšanas karti, kuru Apdrošinājuma ņēmējs nodod Apdrošinātājam;
3.2.6. pārskaitīt uz Apdrošinājuma ņēmēja norēķinu kontu pirmstermiņa izbeigto veselības apdrošināšanas karšu neizmantoto prēmijas daļu, proporcionāli apdrošināšanas kartes darbības laika neizmantotajiem pilnajiem mēnešiem;
3.2.7. nodrošināt jaunpieņemta Apdrošinājuma ņēmēja darbinieka veselības apdrošināšanu atbilstoši Līguma nosacījumiem, aprēķinot par papildus apdrošināmo personu individuālu prēmiju proporcionāli izmantojamiem pilnajiem mēnešiem; papildus apdrošināto personu apdrošināšana ir spēkā līdz apdrošināšanas polises beigām;
3.2.8. ne retāk kā 1 (vienu) reizi ceturksnī informēt Apdrošinājuma ņēmēju par izmaiņām Apdrošinātāja līgumiestāžu sarakstā, ja aktuālais līgumiestāžu saraksts nav pieejams Apdrošinātāja norādītajā tīmekļa vietnē, nosūtot informāciju uz e-pastu: personals@bior.lv;
3.2.9. sniegt informāciju par veselības apdrošināšanas kartes izmantotā Pakalpojuma apjomu un kartes limita atlikumu apdrošinātajai personai.
3.3. Apdrošinājuma ņēmējam ir tiesības:
3.3.1. saņemt informāciju par grozījumiem Apdrošinātāja līgumiestāžu sarakstā, ja aktuālais līgumiestāžu saraksts nav pieejams Apdrošinātāja norādītajā tīmekļa vietnē;
3.3.2. lauzt Līgumu, rakstveidā informējot par to Apdrošinātāju, ja Apdrošinātājs atkārtoti pārkāpj Līguma noteikumus, ko apliecina Apdrošinājuma ņēmēja darbinieku pamatotas sūdzības un pēc šādu sūdzību saņemšanas Apdrošinātājs Līguma noteikumu pārkāpumu nav nekavējoties novērsis. 
3.4. Apdrošinājuma ņēmējam ir pienākums:
3.4.1. 5 (piecu) darba dienu laikā pēc Līguma parakstīšanas dienas sagatavot un iesniegt elektroniskā formā (Excel vai Word) Apdrošinātājam apdrošināmo darbinieku sarakstu, kurā par katru apdrošināmo darbinieku norāda šādu informāciju: darbinieka vārdu, uzvārdu, personas kodu, apdrošināšanas programmu;
3.4.2. 5 (piecu) darba dienu laikā[footnoteRef:1] no Līguma parakstīšanas dienas iesniegt Apdrošinātājam informāciju par darbiniekiem, kuri izvēlējās papildu programmas, kuru apmaksa tiek veikta par personīgajiem līdzekļiem, norādot šādu informāciju: darbinieka vārdu, uzvārdu, personas kodu un izvēlēto apdrošināšanas programmas veidu; [1:  Termiņu var mainīt, ja nepieciešams.] 

3.4.3. 10 (desmit) dienu laikā no Līguma parakstīšanas dienas iesniegt Apdrošinātājam rakstveida pieteikumu par Apdrošinājuma ņēmēju darbinieku radinieku apdrošināšanu, norādot darbinieku radinieku vārdu, uzvārdu, personas kodu, radniecību un izvēlēto apdrošināšanas programmas veidu;
3.4.4. sniegt Apdrošinātājam informāciju par apdrošinātajām personām, kurām ir anulējamas veselības apdrošināšanas kartes, nododot Apdrošinātājam šīm personām izsniegtās veselības apdrošināšanas kartes;
3.4.5. sniegt Apdrošinātājam informāciju par jaunām apdrošināmajām personām, kuras ir kļuvušas par Apdrošinājuma ņēmēja darbiniekiem.
4. ATBILDĪBA
4.1. Par jebkura Līgumā vai tā pielikumā norādītā Apdrošinātāja saistību izpildes termiņa nokavējumu, ja Apdrošinātājs pēc Apdrošinājuma ņēmēja rakstveida atgādinājuma nedēļas laikā nav izpildījis savas saistības, Apdrošinājuma ņēmējam ir tiesības piemērot Apdrošinātājam līgumsodu 10,00 EUR (desmit euro) apmērā par katru nokavēto dienu, bet kopā ne vairāk kā 10 % (desmit procenti) no Līguma 2.1. punktā norādītās maksas par Pakalpojumu. Līgumsoda samaksa neatbrīvo Apdrošinātāju no Līguma izpildes.
4.2. Par apmaksas termiņa nokavējumu Apdrošinātājam, ja Apdrošinājuma ņēmējs pēc Apdrošinātāja rakstveida atgādinājuma nedēļas laikā nav izpildījis savas saistības, ir tiesības piemērot Apdrošinājuma ņēmējam nokavējuma procentus 0,2 % (nulle komats divi procenti) apmērā no neapmaksātās summas par katru nokavēto dienu, bet kopā ne vairāk kā 10 % (desmit procenti) no kavētās neapmaksātās summas. Nokavējuma procentu samaksa neatbrīvo no Līguma izpildes.
5. KONTAKTPERSONAS
5.1. Kontaktpersona par jautājumiem, kas saistīti ar Līguma izpildi, no Apdrošinātāja puses ir _______________, tālr. Nr. ________, e-pasts: _________.
5.2. Kontaktpersona par jautājumiem, kas saistīti ar Līguma izpildi, no Apdrošinājuma ņēmēja puses ir _______________, tālr. Nr. ________, e-pasts: _________.
6. [bookmark: _Toc334621269]LĪGUMA IZPILDĒ IESAISTĪTAIS PERSONĀLS, APAKŠUZŅĒMĒJI UN TO NOMAIŅA
(JA ATTIECINĀMS)
6.1. Līguma izpildei Apdrošinātājs piesaista savā piedāvājumā norādītos apakšuzņēmējus un personālu. Apdrošinātājs ir atbildīgs par piesaistītā personāla un apakšuzņēmēju veikto darbu atbilstību šī Līguma prasībām.
6.2. Ja Apdrošinātājs vēlas veikt piedāvājumā norādīta apakšuzņēmēja (personāla) nomaiņu vai jauna apakšuzņēmēja (personāla) iesaisti, tad jāiesniedz rakstveida iesniegums Apdrošinājuma ņēmējam. Iesniegumam jāpievieno informācija un dokumenti, kas pierāda, ka piedāvātais apakšuzņēmējs atbilst iepirkuma nolikumā noteiktajām prasībām. 
6.3. Apdrošinājuma ņēmējs lemjot par piedāvājumā norādītā personāla vai apakšuzņēmēja nomaiņu, ievēro Publisko iepirkumu likuma 62. panta otro, trešo, ceturto, piekto un sesto daļu, kā arī Starptautisko un Latvijas Republikas nacionālo sankciju likuma 11.1pantā noteikto.
6.4. Apdrošinājuma ņēmējs apakšuzņēmēja izslēgšanas nosacījumus pārbauda lēmuma pieņemšanas dienā, proti, kad Apdrošinājuma ņēmējs lemj par atļaujas vai atteikuma izsniegšanu Apdrošinātājam Līguma izpildes nodrošināšanai nomainīt apakšuzņēmēju (personālu) vai piesaistīt jaunu apakšuzņēmēju (personālu).
7. STRĪDU IZSKATĪŠANAS KĀRTĪBA
Strīdi, domstarpības un pretenzijas, kas Līdzējiem rodas Līguma izpildes gaitā, vispirms tiek risināti sarunu ceļā. Ja vienošanās netiek panākta, strīdus izskata vispārējās jurisdikcijas tiesā Latvijas Republikas normatīvajos aktos noteiktajā kārtībā.
8. LĪGUMA DARBĪBAS TERMIŅŠ, LĪGUMA GROZĪŠANAS UN PIRMSTERMIŅA IZBEIGŠANAS KĀRTĪBA
8.1. Līgums stājas spēkā ar parakstīšanas brīdi un ir spēkā 1 (vienu) gadu un līdz saistību izpildei.
8.2. Līgumu var izbeigt pirms minētā termiņa, Līdzējiem rakstveidā par to vienojoties.
8.3. Līdzējiem ir tiesības atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā kādam no Līdzējiem ir piemērotas starptautiskās vai nacionālās sankcijas, ieskaitot Apvienotās Karalistes sankcijas, vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.4. Grozījumus Līgumā var veikt, ievērojot Publisko iepirkumu likuma 61. panta noteikumus, Līgumā un tā pielikumos noteikto. Līguma grozījumi un papildinājumi ir spēkā tikai tad, ja tie noformēti rakstveidā un ir Līdzēju parakstīti. Tie pievienojami Līgumam, un kļūst par tā neatņemamu sastāvdaļu.
9. NEPĀRVARAMAS VARAS APSTĀKĻI
9.1. Līdzēji neizvirzīs viens otram pretenzijas gadījumā, ja iestāsies nepārvaramas varas apstākļi, kas tiešā veidā ietekmē Līguma izpildi, un kuru iestāšanos nebija iespējams paredzēt un novērst.
9.2. Līdzēji nekavējoties informē viens otru par šādu apstākļu iestāšanos un veic visus nepieciešamos pasākumus, lai novērstu zaudējumus, kas varētu rasties nepārvaramas varas apstākļu ietekmē.
10. FIZISKO PERSONU DATU AIZSARDZĪBA
10.1. Nolūkā nodrošināt Līguma nosacījumu izpildes iespējamību, tostarp informācijas apriti, ka arī lai izpildītu uz Līdzējiem attiecināmos juridiskos pienākumus un ievērotu Līdzēju leģitīmās intereses, Līdzējiem ir tiesības apstrādāt no otrā Līdzēja iegūtos fizisko personu datus (piemēram, Līdzēju kontaktpersonu datus), ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā ievērojot Vispārīgās datu aizsardzības regulas ((ES) 2016/679) prasības. 
10.2. Līdzējs, kurš nodod otram Līdzējam fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu. Līdzējs, kurš Līguma izpildes ietvaros iegūst fizisko personu datus, uzskatāms par iegūto personas datu pārzini un atbild par turpmāku šo personas datu apstrādes atbilstību normatīvo aktu prasībām.
10.3. Līdzēji apņemas bez iepriekšējas saskaņošanas nenodot tālāk trešajām personām no otra Līdzēja iegūtos fizisko personu datus, izņemot gadījumus, ja Līgumā ir noteikts citādāk, vai normatīvie akti paredz šādu datu nodošanu.
11. PAPILDU NOTEIKUMI
11.1. Līguma izpildes gaitā Līdzēji rīkojas saskaņā ar Latvijas Republikā spēkā esošajiem normatīvajiem aktiem.
11.2. Līguma noteikumi piemērojami, ciktāl tie nav pretrunā ar Latvijas Republikā spēkā esošajiem normatīvajiem aktiem. Gadījumā, ja viens vai vairāki Līguma noteikumi tiek atzīti par spēkā neesošiem, Līguma pārējo noteikumu juridiskais spēks nemainās. 
11.3. Nevienam no Līdzējiem nav tiesību nodot savas tiesības un pienākumus trešajai personai.
11.4. Līgums ir saistošs katra Līdzēja likumīgajam saistību pārņēmējam.
11.5. Līdzēji 3 (trīs) darba dienu laikā rakstveidā informē viens otru par sava juridiskā statusa, adreses (faktiskās vai juridiskās), saziņas līdzekļu vai maksājumu rekvizītu maiņu.
11.6. Parakstot Līgumu, Līdzēji apliecina, ka ar Līguma tekstu ir iepazinušies un tam piekrīt.
11.7. Līgums sastādīts uz ___ (_____) lapām un parakstīts elektroniski. Katrs Līdzējs nodrošina šī Līguma uzskaiti un saglabāšanu savā lietvedībā. (ja paraksta papīra formā, tad attiecīgi maina).
11.8. Līgumam ir pievienots 1. pielikums „Tehniskais piedāvājums” uz _ (_____) lapām (Apdrošinātāja apdrošināšanas programmu apraksti un apdrošināšanas noteikumi tiek piemēroti tiktāl, ciktāl tie nav pretrunā ar atklāta konkursa tehniskajā specifikācijā norādītājām Apdrošinājuma ņēmēja prasībām) un 2. pielikums „Finanšu piedāvājums” uz _ (_____) lapām, kas ir neatņemamas Līguma sastāvdaļas (Līguma pielikumu saraksts Līguma noslēgšanas laikā var tikt papildināts). 
12. LĪDZĒJU REKVIZĪTI UN PARAKSTI
	Apdrošinātājs:
	Apdrošinājuma ņēmējs:

	
	Pārtikas drošības, dzīvnieku veselības un vides zinātniskais institūts „BIOR”

	Reģistrācijas Nr. 
	Nodokļu maksātāja kods 90009235333

	Juridiskā adrese: 
	Juridiskā adrese: Lejupes iela 3, Rīga, LV-1076

	Tālr. 
	Tālr. Nr. +371 67620526

	E-pasts: 
	E-pasts: bior@bior.lv 

	
	Direktore: 

	__________________________ 
	__________________________ O. Valciņa




Dokuments ir parakstīts ar drošu elektronisko parakstu un satur laika zīmogu
Līguma abpusējās parakstīšanas diena ir pēdējā pievienotā drošā elektroniskā paraksta un tā laika zīmoga pievienošanas datums

